**ADÁSVÉTELI SZERZŐDÉS**

amely létrejött a

**Váci Városfejlesztő Kft.**

Székhely: 2600 Vác, Köztársaság út 34.

Cégjegyzékszám: 13-09-130719

Adószám: 14867361-2-13

Bankszámlaszáma: 11742094-20179386

Képviselője: Horváth István, ügyvezető

(a továbbiakban: **Vevő),** mint vevő,

másrészt a **\* nyertes ajánlattevő**

Székhely:

Cégjegyzékszám:

Adószám:

Bankszámlaszáma:

Képviselője:

(a továbbiakban: **Eladó),** mint eladó

(Vevő és Eladó a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **ELŐZMÉNYEK**
2. Vevő beszerzési eljárást indított ki 2024. december 19. napján „**Traktor beszerzése**” elnevezéssel.
3. Felek jelen szerződést a beszerzési eljárás során közölt végleges feltételek, a beszerzési eljárásban kiadott szerződéstervezet és a nyertes ajánlata alapján kötik meg.
4. A fenti beszerzési eljárás során a beérkezett ajánlatok értékelését követően a Vevő az Eladó ajánlatát fogadta el nyertes ajánlatként így Felek a törvényes határidőn belül szerződést (továbbiakban: Szerződés) kötnek egymással.
5. Vevő rögzíti, hogy a Polgári Törvénykönyvről szóló 2013. évi V. törvény (a továbbiakban: Ptk.) 8:1.§ (1) bekezdés 7) pont alapján szerződő hatóságnak minősül.
6. **SZERZŐDÉST ALKOTÓ DOKUMENTUMOK**
7. **Szerződéses okmányok:**

Felek kijelentik, hogy teljes megállapodásukat nem kizárólag jelen Szerződés törzsszövege tartalmazza. A beszerzési eljárás során keletkezett iratokat úgy kell tekinteni, mint amelyek a jelen Szerződés elválaszthatatlan részét képezik annak ellenére, hogy fizikailag nem kerülnek csatolásra ahhoz (továbbiakban: Szerződéses Okmányok).

1. **A Szerződéses Okmányokat az alábbi iratok alkotják:**

* Szerződés törzsszövege;
* Ajánlatkérő által megküldött felhívás ajánlattételre;
* Eladó, mint nyertes ajánlattevő ajánlata;
* Finanszírozó bankkal megkötött lízingszerződés.

A Felek rögzíti, hogy a fenti okiratok akkor is a Szerződés részét képezi, ha fizikailag nem kerülnek a Szerződéshez csatolásra. A fizikai csatolás hiánya nem képezi jogi akadályát annak, hogy a végleges feltételeket jelen Szerződéssel együtt alkalmazzák Felek.

1. **Szerződéses Okmányok értelmezése:**

A Szerződéses Okmányok közötti, vagy azokon belüli, ugyanazon kérdésre vonatkozó bármely eltérés, ellentmondás, értelmezési nehézség esetén a legteljesebb műszaki-szakmai tartalmat rögzítő rendelkezés az irányadó.

1. **SZERZŐDÉS TÁRGYA**
   1. Vevő a Szerződés aláírásával megveszi, Eladó pedig a Szerződés aláírásával eladja a beszerzési eljárás iratanyagában meghatározott traktort és hengerseprőt (a továbbiakban **Traktor**) a jelen Szerződésben meghatározott díjért.
   2. Eladó kijelenti, hogy a beszerzési eljárás során részére átadott információkat gondosan ellenőrizte azt alkalmasnak és teljesíthetőnek találta.
   3. Eladó a Szerződés teljesítését Vevő által rendelkezésre bocsátott információk, Eladó nyertes ajánlata és Vevő utasításai szerint a hatályos jogszabályoknak, hatósági előírásoknak, és szakmai szokásoknak megfelelően köteles végezni.
   4. Felek rögzítik, hogy jelen Szerződés tárgyát oszthatatlannak tekintik.
   5. Felek kijelentik, hogy a Szerződés tárgya opciós tételt nem tartalmaz.
2. **A SZERZŐDÉS HATÁLYBALÉPÉSE, TELJESÍTÉS ÁTADÁS – ÁTVÉTELE**
3. Jelen Szerződés a Felek általi aláírását követő munkanapon lép hatályba.
4. Vevő a szerződés hatálybalépését követő 30 naptári napon belül megfizeti az önrészt, valamint a lízingtárgyat terhelő ÁFA teljes összegét.
5. Eladó az önrész megfizetését követő 60 napon belül a Szerződéses okmányokban meghatározott módon a Vevő birtokába adja a Traktort.
6. A szerződés tárgyát képező Traktor vételárának megfizetését jelen szerződés alapján, a finanszírozást nyújtó Bankkal megkötött lízingszerződés tartalmazza.
7. Amennyiben a Vevő az Eladónak akár foglaló, akár vételárelőleg, akár önrész jogcímen közvetlenül fizetést teljesített (beleértve beszámított eszköz beszámításra kerülő vételárát is), úgy a Bank a Vevő által fentiek szerint teljesített összeg erejéig a kezdő lízingdíj követelését a finanszírozási összeggel megegyező vételárrész Vevő által folyósításának időpontjában beálló hatállyal az Eladóra engedményezi. A jelen engedményezési nyilatkozat egyúttal teljesítési utasításnak is tekintendő. Erre tekintettel a Vevő által már megfizetett összeg a Vevő részéről megfizetett vételárrésznek tekintendő.
8. Felek megállapodnak, hogy a Bank a vételárnak az Eladónak közvetlenül megfizetett kezdő lízingdíjat meghaladó részét (finanszírozott összeg), azt követő 3 munkanapon belül folyósítja, hogy valamennyi alábbi feltétel teljesült:

* lízingszerződés és a biztosítéki szerződések, valamint a Bank által előírt okiratok legalább egy eredeti példányban a Bank birtokában vannak;
* vonatkozó jogszabályoknak megfelelően a Vevő nevére kiállított számla egy eredeti példánya a Banknak átadásra került
* lízingszerződésben meghatározott adatok megegyeznek a Bank részére átadott okiratokban és közokirat másolatokban foglalt adatokkal;
* Vevő vagy az Eladó körülményeiben nem következett be olyan változás, amely a lízingszerződés Bank általi felmondását, attól való elállását megalapozza,
* a lízingbeadás ténye a hitelbiztosítéki nyilvántartásba bejegyzésre került;
* a lízingtárgy(ak)nak a Vevő részére való átadás-átvételét igazoló okirat a Bank birtokában van;
* amennyiben bármely a lízingszerződés kapcsán más biztosíték nyújtása, átadása szükséges, úgy az megtörtént.

1. A Bank jogosult a vételárat bármely fenti feltétel hiányában is folyósítani, valamint jogosult a folyósítás feltételeként további indokolt feltételt szabni, így különösen, de nem kizárólag további okiratok, hatósági engedélyek csatolását, biztosíték nyújtását, adatok igazolását.
2. Amennyiben Bank a vételárnak az Eladó részére fizetett kezdő lízingdíj (önrész) részlettel csökkentett összegét Eladó részére megfizeti, úgy az adásvétel tárgyát képező lízingtárgy(ak)on a Bank per-, teher- és igénymentes tulajdonjogot szerez.
3. Felek rögzítik, hogy jelen adásvételi szerződés az aláírásával érvényesen létrejön, a Traktornak minősülő eszköz tulajdonjog változása hatálybalépésének napja azonban: ………
4. Amennyiben az adásvétel tárgyát képező eszköznek a Vevő részéről való átvételére a jelen adásvételi szerződés hatálybalépését követő 30 napon belül bármilyen okból nem kerül sor, úgy a Bank jogosult a jelen szerződéstől elállni. A Felek megállapodnak, hogy a Bank jogosult a jelen adásvételi szerződéstől abban az esetben is elállni, ha Vevővel kötött lízingszerződéstől a Bank jogszerűen eláll, vagy megtagadja annak teljesítését, vagy a lízingszerződés létre sem jön. Elállás esetén az eredeti állapotot kell helyreállítani, és az eredeti állapot helyreállításán túl a felek egymással szemben jelen szerződésből fakadóan semmiféle igényt, követelést nem támasztanak, kivéve amennyiben a Bank elállására az Eladónak felróható okból kerül sor, ugyanis ebben az esetben az Eladó köteles megfizetni az ügylet meghiúsulásával kapcsolatosan a Vevő és a Bank oldalán felmerült valamennyi kárt.
5. Felek megállapodnak, hogy a Traktor tulajdonjogának átírása érdekében szükséges okiratok (forgalmi engedély) átadása-átvételére a jelen ügylet hatálybalépésének napján kerül sor.
6. A Felek megállapodnak, hogy tekintettel arra, hogy az adásvétel tárgyát képező Traktorra vonatkozóan pénzügyi lízingszerződés kerül megkötésre, az eszköz(ök) a Vevő birtokába és használatába kerül ......... év ........... hó ........... napján, mindaddig, amíg Vevő a hatályba lépett lízingszerződés alapján jogosult azt birtokába visszavenni.
7. Felek kijelentik, hogy a gépjárműnek minősülő eszköz kilométer-számlálójának állása Eladó nyilatkozata alapján került rögzítésre jelen szerződésben.
8. Eladó kijelenti, hogy szavatol a jelen adásvételi szerződés tárgyát képező eszköz(ök) per-, teher-, és igénymentességéért, illetve azért, hogy harmadik személynek az eszköz(ök)ön nincs olyan igénye vagy joga, amely a Bank korlátozástól mentes tulajdonszerzését akadályozná. Eladó az eszköz(ök) hibátlan állapotáért szavatosságot vállal. A Felek a jelen adásvételi szerződés aláírásával megerősítik, hogy a Bank az eszköz(ök)re vonatkozóan semmilyen szavatossági vagy jótállási jogáról nem mondott le.
9. A Bank a kellékszavatosságból fakadó igények érvényesítésének jogát a lízingszerződésben foglaltak szerint a Vevőre engedményezi.
10. Felek kijelentik, hogy a Traktor tulajdonjoga nem tartozik bizalmi vagyonkezelés alapján fennálló kezelt vagyonba. Eladó és Vevő kijelentik, hogy a gépjárműnek minősülő eszköz tulajdonjogában bekövetkezett változást a változástól számított 15 napon belül a közlekedési igazgatósági hatóságnál bejelentik.
11. Felek kijelentik, hogy ismerik a bejelentés nyilvántartásba történő bejegyzéséhez fűződő joghatásokat, valamint a bejelentés elmaradásának, illetve késedelmes teljesítésének jogkövetkezményeit (326/2011 (XII. 28.) Korm. rendelet 102 §).
12. Vevő kötelezettséget vállal arra, hogy az adásvétel tárgyát képező Traktor birtokbavételét követő 5 napon belül írásban jelzi a Banknak, mint Lízingbeadónak, amennyiben a jóváhagyási értesítőt nem vettem kézhez.
13. Vevő kijelenti, hogy amennyiben az adásvétel tárgyát képező Traktort birtokba veszi, és a birtokbavételt követő 5 napon belül a Bank felé írásban nem jelzi, hogy a jóváhagyási értesítőt nem vette át, úgy az a Ptk. 6:4.§ (4) bekezdése alapján a jóváhagyási értesítő átvételének elismerésére vonatkozó jognyilatkozatnak minősül.
14. **A LÍZING DÍJ, FIZETÉSI FELTÉTELEK**
15. Felek rögzítik, hogy Vevő köteles a hatályos Szerződés szerint nettó **\* szerződéskötéskor kitöltendő,- Ft** a lízing díjat megfizetni.
16. Bruttó önerő összege (Nettó önerő + lízingtárgyat terhelő ÁFA teljes összege): **\* szerződéskötéskor kitöltendő,- Ft**.
17. A kifizetésre vonatkozó jogszabályok:

* Ptk. 6:130. § (1)-(2) bek.
* 2007. évi CXXVII. törvény (ÁFA tv.)
* 2011. évi CXCV. törvény;
* 368/2011. (XII. 31.) Kr.

1. **KIMENTETT KÉSEDELEM, AKADÁLYKÖZLÉS**
2. **Kimentett késedelem:**
   1. Ha a teljesítési határidő kapcsán Eladó, mint kötelezett késedelembe esik [Ptk. 6.153. §], úgy késedelmét kimentheti, ám közreműködőiért felel a Ptk. 6:148. § szerint. A teljesítési határidőkbe nem számít be a bizonyíthatóan Eladó ellenőrzési körén kívül bekövetkezett körülmények elhárításának időtartama, amennyiben az adott körülmény elkerülése Eladótól a leggondosabb eljárás mellett sem volt elvárható.
   2. A fenti körülménynek minősül a Szerződés megkötésekor előre nem látható olyan körülmény vagy esemény, amelyért Eladó bizonyíthatóan nem felelős, és amely a Szerződés határidőben történő teljesítését megakadályozza, így különösen ha
      1. a késedelem oka Vevő közbenső szerződésszegése [Ptk. 6:150. §],
      2. a késedelem oka Vevő, mint jogosult átvételi késedelme [Ptk. 6:156. §],
      3. a késedelem oka Eladótól független, annak oka a Szerződés szerinti beszerzési igény megvalósításában a Vevővel létesített jogviszony alapján – esetlegesen – részt Vevő harmadik személyek olyan magatartása, amely Eladó határidőben történő teljesítését késlelteti.
   3. Eladónak legkésőbb a tudomásszerzést követő munkanapon, hitelt érdemlő módon tájékoztatnia kell Vevőt a kimentett késedelemre okot adó körülményről vagy eseményről.
   4. Felek kötelessége minden ésszerű intézkedést megtenni a bekövetkező késedelem elhárítása, illetőleg minimalizálása érdekében.
   5. Felek megállapodnak, hogy Vevőt a kimentett késedelem esetén annak jogkövetkezményén túl egyéb kártérítési kötelezettség nem terheli, kivéve, ha Vevő közbenső szerződésszegése szándékosan történt.
3. **Akadályközlés:**
   1. Eladó köteles Vevőt az ok feltüntetésével, és a várható késedelem megjelölésével minden olyan körülményről haladéktalanul értesíteni, amely a kötelezettségei szerződésszerű elvégzését veszélyezteti (**akadályközlő levél**).
   2. A haladéktalan értesítés elmulasztásából eredő kárért Eladó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
4. Eladó a Szerződéses okmányokban meghatározott feladatait a jelen Szerződés XIII.6.) pontjában megnevezett kapcsolattartójával, vagy az általa írásban kijelölt más Vevői munkavállalóval együttműködve, velük folyamatosan egyeztetve köteles teljesíteni.
5. **TITOKTARTÁSI KÖTELEZETTSÉG, KAPCSOLATTARTÓK**
6. Eladó a szerződés teljesítése során tudomására jutott tényeket, adatokat, egyéb információkat a jelen szerződés aláírásától számított három évig üzleti titokként köteles kezelni, azokról tájékoztatást, felvilágosítást a Vevő hozzájárulása nélkül harmadik személy részére nem adhat, és azokat csak a szerződésszerű teljesítés érdekében indokolt mértékben használhatja fel. Felek üzleti titokként definiálnak minden olyan adatot, melyet a külön jogszabály ekként határoz meg.
7. Felek rögzítik, hogy a vonatkozó előírások alapján a Szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak.
8. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
9. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
10. Felek jognyilatkozataikat – amennyiben jogszabály másként nem rendelkezik – kizárólag írásban, az átvétel helyét és idejét igazoló módon tehetik meg érvényesen. A felek a fentieken értik az elektronikus levelezés (e-mail) – fentieknek megfelelő – formáját is. A teljesítés biztonsága érdekében Eladó nem hivatkozhat a levelezőrendszerének meghibásodására, csak akkor, ha olyan hiba merült fel, melyről Vevő tudott vagy tudhatott (pl.: Eladó előzetes értesítése vagy kézbesíthetetlenségi jelentés Vevőhöz való megérkezése). Az esetleges kommunikációs hibáról a tudomásra jutást követően haladéktalanul értesíteni kell a másik felet. Az értesítést az alábbiak szerint kell közöltnek tekinteni:
    1. kézben és átvételi igazolás ellenében történő átadás esetén az átadás időpontjában;
    2. A nem elektronikusan közölt iratot a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt sikertelen, mert az a címzett a Szerződésben megadott székhelyéről a küldőhöz
11. nem kereste” jelzéssel érkezett vissza, az iratot a kézbesítés második megkísérlésének napját,
12. „ismeretlen” vagy „elköltözött” jelzéssel érkezett vissza, az iratot a kézbesítés megkísérlésének napját

követő ötödik munkanapon kézbesítettnek kell tekinteni;

* 1. email formában az email elküldését követő munkanapon, tekintet nélkül arra, hogy e-mail elolvasásáról szóló visszaigazolást a küldő fél kapott-e vagy sem;

1. Kapcsolattartók:

|  |  |
| --- | --- |
| **Vevő részéről**:  Név: Fülöp Viktor  E-mail: [fulop.viktor@vacholding.hu](mailto:fulop.viktor@vacholding.hu)  Tel.: +36-30/869-4780 | **Eladó részéről**:  Név:  E-mail  Tel.: |

1. Felek megállapodnak abban, hogy a Szerződés teljesítéskor a Vevő érdekében eljáró személy, illetve a Eladó átvétellel Eladó alkalmazottja a teljesítéssel kapcsolatban jognyilatkozatot tehet, ezen kérdésekben az érintett fél képviselőjének minősül.
2. **EGYÉB RENDELKEZÉSEK**
3. Szerződő felek megállapodnak abban, hogy a jelen szerződés hatálya alatt Eladó köteles a Vevő rendelkezésére állni, és munkaidőben telefonon, vagy e-mail útján a Vevő részére a jelen szerződéshez kapcsolódóan tanácsadást nyújtani.
4. Az Eladó részére utasítást adó személy(ek)ben beállott változásról, annak bekövetkezésétől számított 3 napon belül a Vevő köteles a Eladót írásban (legalább e-mail útján) értesíteni.
5. Felek rögzítik, hogy a Szerződés módosítása csak írásban érvényes.
6. Felek rögzítik, hogy a szerződés – alakszerű szerződésmódosítás nélkül – módosul az alábbi esetekben:
7. felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
8. felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,

amennyiben jogszabály ezt egyebekben nem zárja ki.

1. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a vonatkozó magyar jogszabályok rendelkezései az irányadóak.
2. Jelen szerződés a Kbt. szakaszai értelmében mentes a közbeszerzési eljárás lefolytatása alól.
3. Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Szerződő felek rögzítik, hogy a szerződéses jogviszonyukból keletkező vitájuk rendezése érdekében mediátori közreműködést nem vesznek igénybe, illetve jogvitájukat eseti vagy állandó választottbíróság elé nem terjesztik.
4. Felek jelen Szerződésből eredő esetleges jogvitáikat elsősorban tárgyalásos úton kötelesek rendezni. Felek **a polgári perrendtartásról szóló 2016. évi CXXX. törvény** 27. §-a alapján megállapodnak abban, hogy a Szerződésből eredő bíróság elé tartozó vagyonjogi jogviták elbírálása kapcsán alávetik magukat a Vevő székhelye szerinti járásbíróság/törvényszék kizárólagos illetékességének. Jelen bírósági kikötés hatálya kiterjed a Felek jogutódaira is.
5. Felek megállapodnak abban, hogy amennyiben a Szerződés bármely pontja kógens jogszabályba ütközne, akkor a szerződés fentieket sértő rendelkezése helyébe – minden további jogcselekmény, így különösen a Szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a Szerződés része (vagy a Szerződésben szövegszerűen szerepelnie kell) és azt szövegszerűen a Szerződés nem tartalmazza (az adott rendelkezés a szerződés részét képezi).
6. Felek rögzítik, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. Eladó kijelenti, hogy Magyarország Alaptörvénye 39. cikke, valamint a nemzeti vagyonról szóló 2011. évi CXCVI. törvény (a továbbiakban: Nvt.) 3. § (1) bekezdése 1. pontja alapján átlátható szervezetnek minősül, melyről az ajánlata részeként, továbbá a szerződés 3. számú melléklete szerinti, az Áht. 55. § szerinti információkat tartalmazó adatlapon (részletes átláthatósági nyilatkozat) tesz nyilatkozatot.
7. Eladó az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal összhangban, a jelen Szerződés aláírásával nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdése értelmében átlátható szervezetnek minősül. Eladó a nyilatkozatban foglaltak változása esetén arról haladéktalanul köteles Vevőt tájékoztatni. A valótlan tartalmú nyilatkozat alapján kötött visszterhes Szerződést Vevő felmondja vagy – ha a Szerződés teljesítésére még nem került sor – a Szerződéstől eláll.
8. Jelen szerződés elválaszthatatlan részét képezi – fizikailag nem csatolva – a beszerzési eljárás iratanyaga, kivéve döntések és döntéselőkészítő anyagok.
9. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 4 (azaz „négy”) eredeti példányban, amelyből 3 (azaz „három”) példány Vevőt, 1 (azaz „egy”) példány a Eladót illeti meg.

Mellékletek:

* + 1. Ajánlatkérő dokumentáció
    2. Nyertes ajánlattevő ajánlata

|  |  |
| --- | --- |
| **Váci Városfejlesztő Kft.** | **\* nyertes ajánlattevő** |
| Aláírás:  Képviseli:  Horváth István  ügyvezető  P.H. | Aláírás:  Képviseli:  …  ügyvezető  P.H. |
| *Vevő* | *Eladó* |
| Vác, 2025. év január hó \_\_. napján | \_\_\_\_, 2025. év január hó \_\_. napján |

|  |
| --- |
| **Pénzügyi ellenjegyzés** |
| Aláírás:  Szabó Katalin  Váci Városfejlesztő Kft  P.H. |
| Vác, 2025. év január hó \_\_. napján |